Årsmøtesak nr 4/25 Forslagsstiller Even Våler

**Kompensasjon til tillitsvalgte.**

**Fra:** Even Våler <even.valer@gmail.com>
**Dato:** 28. februar 2025 kl. 09:31:02 CET
**Til:** Cathrine Laursen <cathrine@skjeberggk.no>
**Emne:** **Forslag til årsmøtet - Kompensasjon til tillitsvalgte**

Forslaget fra Even Våler er mottatt innen fristen, og er gjentatt nedenfor:

*Hei*

*Prøver i år igjen☺️*

***Sak til årsmøtet: kompensasjon til tillitsvalgte***

*Klubben har blitt stor, det skjer mye og mye ressurser legges ned for*

*klubbens og medlemmenes beste.*

*Tenkte først og fremst på styret, men mulig også til andre tillitsverv*

*der det legges ned mye ressurser.*

*Vennligst bekreft at mail er mottatt*

*Golfhilsen fra Torrevieja⛳🌞*

*Even*

*--*

*Mvh*

*Even Våler*

*mobil 91616099*

Utredning:

Skjeberg Golfklubb er et idrettslag hvor frivillighet står sterkt. Mange medlemmer og støttespillere legger ned utallige dugnadstimer uten å forvente noen form for kompensasjon for dette. Skal man etablere en ordning med en form for honorar for innsats vil det bryte med prinsippet om frivillighet og man vil få en tilnærmet umulig grensesetting for hvem som bør få dette.

Samtidig er Skjeberg golfklubb etter hvert blitt en organisasjon med arbeidsgiveransvar for flere hel- og deltidsansatte, et betydelig budsjett, forvaltningsansvar for et stort område og betydelig bygningsmasse, og ikke minst ansvar for barn og unge som ønsker å tilbringe tid hos oss. Til forskjell fra annen dugnadsinnsats har styrets medlemmer et formelt ansvar for dette, og kan, om det er grunnlag for det, tiltales og straffes dersom det forekommer ulovligheter. Og det er styret som har øverste ansvar mellom årsmøtene for at klubben drives i henhold til lover, vedtekter og årsmøtevedtak. Styremedlemmenes ansvar er derfor betydelig.

Ut fra dette er det ikke urimelig at styrets medlemmer tilstås en form for kompensasjon for ansvaret. Dette kan enten skje i form av at årsmøtet vedtar et honorar eller en annen form for godtgjørelse. I praksis vil styreleder måtte påta seg et større engasjement enn de øvrige styremedlemmene, både i den løpende dialogen med daglig leder, i kontakten med andre organisasjoner og i form av representasjon. Spørsmålet om et eget honorar for styreleder bør avklares.

Mulige former for styregodtgjørelse (godtgjørelse for styreansvar):

* Fortsette som nå (ingen godtgjørelse)
* Gratis medlemskap for styremedlemmer
* Et økonomisk honorar, f eks kr 10 000 (innberettes).

For styreleder kan det eventuelt tilstås en kombinasjon.

***Forslag til innstilling:*** styret innstiller på at styrets medlemmer (2024/2025) tilstås fri kontingent for 2024